पाएं अपने शहर की ताज़ा ख़बरें और फ्री ई-पेपरडाउनलोड करें
राजनांदगांव महापौर हेमा देशमुख कोरोना काल में जरूरतमंदों को राशन व सब्जियां बांट रही हैं। रात में शहर के वार्डों में खुद राहत सामाग्री पहुंचाती हैं। वीरान क्षेत्र में बसे लोगों को देर रात महापौर सब्जियां पहुंचा रही हैं। वे अब तक करीब 2000 से अधिक परिवारों को राहत पहुंचा चुकी हैं।
वीरान क्षेत्र में राहत लेकर पहुंची महापौर
राजनांदगांव जिले में लॉकडाउन के दौरान महापौर हेमा देशमुख के द्वारा लगातार जरूरतमंद लोगो तक हरी सब्जी, आलू प्याज व सूखा राशन दिया जा रहा है। अचानक महापौर मोहारा के एक वीरान क्षेत्रों में बसे 15 परिवारों को देर रात सब्जी देने करने खुद ही पहुंची गई। ये परिवार यहां अस्थाई रूप से बसें हैं। शहर से दूर होने की वजह से यहां के लोगों तक मदद नहीं पहुंचती। इस लिए उन्होंने खुद जिम्मा उठाते हुए, सब्जी वितरण किया। सभी के स्वास्थ की जानकारी ली। साथ ही लोगों को वैक्सीन की जानकारी देते हुए वैक्सीनेशन करने के लिए कराने की अपील की।
जरूरतमंदों का सहारा
महापौर द्वारा निगम क्षेत्र के अलावा ग्रामीण क्षेत्रों में भी सब्जी वितरण किया जा रहा है। हाल ही में शहर से 12 किलोमीटर दूर ग्राम सोमनी के 40 परिवारों को भी राहत पहुंचाई गई। कोरोनाकाल में जरूरतमंद को नि:शुल्क ऑक्सीजन सिलेंडर भी उपलब्ध कराया जा रहा है। महापौर ग्राउंड पर उतर कर जरूरतमंदों का सहारा बन रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn